stanford-oval/wikipedia huggingface dataset:
Suur-Savon Sähkö

Suur-Savon Sähkö Oy on suomalainen energiakonserni, jonka kotipaikka on Mikkelissä. Yhtiö on perustettu vuonna 1946 ja sen nykyisenä toimitusjohtajana toimii Mikael Venäläinen. Konsernin liikevaihto oli 469,8 miljoonaa euroa vuonna 2023. Se työllistää 160 henkilöä.
Yrityksen liiketoiminta muodostuu sähkön tuotannosta, jakelusta ja myynnistä sekä lämpöliiketoiminnasta. Suur-Savon Sähkö -konsernin muodostavat emoyhtiö Suur-Savon Sähkö Oy sekä tytäryhtiöt Järvi-Suomen Energia Oy, Lumme Energia Oy, Lempeä Lämpö Oy, Evision Oy, Järvi-Suomen Valokuitu Oy sekä Evision Oy. Lumme Energia muodostaa oman konsernin, johon kuuluu alakonsernina Solarigo Systems Oy.
Liiketoiminta ja tytäryhtiöt

Suur-Savon Sähkö konserniin kuuluva Lempeä Lämpö Oy toimittaa kaukolämpöä kymmenellä paikkakunnalla. 81 prosenttia kaukolämmöstä on peräisin järvisuomalaisen metsätalouden sivuvirroista eli muuten hukkaan menevästä energiasta. Suur-Savon Sähkö myös omistaa kaksi vesivoimalaitosta, jotka sijaitsevat Kissakoskella ja Vaajakoskella.
Verkkoyhtiö Järvi-Suomen Energia Oy vastaa sähkön jakelusta Järvi-Suomen alueella ja vastaa sähköenergian jakelusta yli 102 000 asiakkaalle. Sähköverkon pituus on yli 28 500 kilometriä. Järvi-Suomen Energia on perustettu vuonna 1994 ja sen toimitusjohtajana toimii Arto Nieminen.
Lumme Energia Oy myy sähköä valtakunnallisesti sekä toimittaa sähköisen liikenteen palveluita ja aurinkopaneeleita kuluttajille ja pienyrityksille. Solarigo Systems toimittaa yrityksille aurinkovoimaloita. Vuonna 2017 perustetun Lumme Energian toimitusjohtajana toimii Sami Kurunsaari.
Suur-Savon Sähkö lyhyesti

Perustettu vuonna 1946, ensimmäinen toimitusjohtaja 1946–1966 teollisuusneuvos Eino Silkko
Liikevaihto 469,8 miljoonaa vuonna 2023
Sähköverkon pituus 28 500 km
Henkilöstöä 160
Sähköverkon asiakkaita 102 000
Sähkön myynnin asiakkaita 303 000
Lämpöasiakkaat 1 500
Mischa Barton

| Mischa Barton |
| --- | --- |
 Mischa Barton vuonna 2017.
Henkilötiedot
Koko nimi:  Mischa Anne Marsden Barton
Syntynyt: 24. tammikuuta 1986 (ikä 38) Hammersmith, Lontoo, Englanti
Näyttelijä
Taiteilijanimet:  Mischa Barton
Merkittävät roolit:  Marissa Cooper (O.C.)
Aiheesta muualla
IMDb 
Elonet
Mischa Anne Barton (s. 24. tammikuuta 1986 Hammersmith, Lontoo) on englantilainen näyttelijä, joka tunnetaan parhaiten roolistaan Marissa Cooperina televisiosarjassa O.C.
Elämä ja ura

Barton on syntynyt Hammersmithissä Lontoossa, mutta hän muutti nelivuotiaana äitinsä kanssa New Yorkiin. Bartonin isä on englantilainen Paul Marsden Barton ja äiti irlantilainen Nuala Quinn. Hänellä on yksi vanhempi ja nuorempi sisko. Ennen näyttelijänuraansa Barton työskenteli mallina. Kun Mischa oli yhdeksänvuotias ja viidennellä luokalla, hän päätti näyttelemisen olevan jotakin, mitä hän ehdottomasti halusi yrittää. Yritteliäs näyttelijä ja lapsimalli sai ensimmäisen ammatillisen tilaisuutensa New Yorkin näyttämöllä 1994, näyteltyään Tony Kushner’s Slavsissa.
Barton aloitti näyttelijänä jo yhdeksänvuotiaana teatterissa. Hänen ensimmäinen elokuvansa oli Lawn Dogs vuonna 1997. Uran alkuvaiheen merkittävimpiä elokuvia olivat myös Kuudes aisti ja Notting Hill. Kuuluisuuteen Barton nousi vuonna 2003 televisiosarjasta O.C., jossa hän näytteli Marissa Cooperia. Barton poistui sarjasta keväällä 2006. Barton näytteli myös Vielä kerran -sarjassa (2002). Siinä hänen henkilöhahmonsa oli Katie Singer. Barton on myös ollut Enrique Iglesiasin musiikkivideossa "Addicted".
Vuonna 2007 Bartonia syytettiin rattijuoppoudesta ja marihuanan hallussapidosta. Vuonna 2009 häntä pidettiin Cedars-Sinai Medical Center -sairaalassa kaksi viikkoa 5150-asetuksella, joka Yhdysvalloissa vastaa pakkohoitoa. Myöhemmin Barton kertoi Tatler-lehden haastattelussa tapahtumien alkaneen siitä, kun hän kuukausia vaikean viisaudenhampaan poiston jälkeen haki apua tulehdukseen sairaalasta. Hän sanoi: ”Jos he katsovat, että henkilö on masentunut tai uhka itselleen tai muille, he voivat pitää hänet sairaalassa 5150:lla. Pelkään piikkejä, ja he halusivat pumpata minut täyteen lääkkeitä, ja sanoin, 'Ei, ei todellakaan. En halua olla täällä,' ja jouduin tappeluun hoitajien kanssa, mikä johti 5150:ani.”
Elokuvat

| 0 | 1 | 2 |
| --- | --- | --- |
| Vuosi | Suomenkielinen nimi | Rooli |
| 1996 | New York Crossing | Drummond |
| 1997 | Lawn Dogs | Devon Stockard |
| 1999 | Notting Hill | 12-vuotias näyttelijä |
| 1999 | Pups | Rocky |
| 1999 | Kuudes aisti | Kyra Collins |
| 2000 | Paranoid | Theresa |
| 2000 | Seksiä vai läksyjä? | Maurey Pierce |
| 2001 | Lost and Delirious | Mary 'Mouse' Bedford |
| 2001 | Julie Johnson | Lisa Johnson |
| 2001 | Tart | Grace Bailey |
| 2002 | A Ring of Endless Light | Vicky Austin |
| 2003 | Octane | Natasha 'Nat' Wilson |
| 2006 | The Oh in Ohio – odottamattomia nautintoja | Kristen Taylor |
| 2007 | Closing the Ring | Young Ethel Ann |
| 2007 | Tyttökoulu St. Trinian’s | JJ French |
| 2007 | Virgin Territory | Pampinea |
| 2008 | Stewart | Francesca Fachini |
| 2009 | Walled In | Sam Walczak |
| 2009 | Homecoming | Shelby Mercer |
| 2010 | Don’t Fade Away | Kat |
| 2011 | You and I | Lana |
| 2012 | Into the Dark | Sophia Monet |
| 2012 | Ben Banks | Amy |
| 2012 | Apartment 1303 | Lara Slate |
| 2012 | Cyberstalker | Aiden Ashley |
| 2013 | A Resurrection | Jessie |
| 2013 | Bhopal: A Prayer for Rain | Eva Gascon |
| 2014 | Mining for Ruby | Jessica King |
| 2014 | Hope Lost | Alina |
| 2014 | Starcrossed | Kat |
| 2015 | American Beach House | Ms. Maureen |
| 2015 | Checkmate | Lauren Campbell |
| 2015 | L.A. Slasher | The Actress |
| 2015 | The Hoarder | Ella |
| 2015 | Zombie Killers: Elephant’s Graveyard | Toni |
| 2015 | Hope Lost | Alina |
| 2015 | Swat Unit: 877 | agentti Melanie Hamlin |
| 2015 | Operator | Pamela Miller |
| 2016 | Deserted | Jae |
| 2017 | Monsters at Large | Katie Parker |
| 2017 | The Executor | Tara |
| 2018 | The Malevolent | Ms Lowell |
| 2018 | The Basement | Kelly Owen |
| 2018 | The Toybox | Samantha |
| 2018 | Ouija House | Samantha |
| 2018 | Papa | Jennifer |
| 2018 | Painkillers | The Girl |
| 2018 | The Cat and the Moon | Jessica Petersen |
| 2020 | Spree | London |
| 2023 | Invitation to a Murder | Miranda Green |
Elokuvat > Televisiosarjat

Televisiosarjoja, joissa Barton on näytellyt:
All My Children (1996) – Lily Montgomery
KaBlam! (1996–1997)  – äänirooli
Frankie & Hazel (2000) –  Frankie
Vielä kerran (2001–2002) –  Katie Singer
A Ring of Endless Light - Delfiinikesä (2002) –  Vikki
Fastlane (2002) –  Simone
The Friday Night Project (2006) –  vieras
Punk’d (2006) –  oma itsensä
O.C. (2003–2006) – Marissa Cooper
The Dame Edna Treatment (2007) – vieras
The Beautiful Life (2009) –  Sonja Stone
Kova laki: Los Angeles (2010-2011)
Elokuvat > Videot

Noel Gallagher's High Flying Birds: Everybody's on the Run (2012)
Aiheesta muualla

Mischa Barton Internet Movie Databasessa. (englanniksi)
The Mischa Barton Experience (englanniksi)
Mischa Barton | The ULTIMATE (Arkistoitu – Internet Archive) (englanniksi)
Mischa Barton On-line (Arkistoitu – Internet Archive) (italiaksi)
Iltalehden Julkkislista: Mischa Barton
Italian maakunnat ja metropolikaupungit

Italian maakunnat
Italiassa maakunta (ital. provincia) ja metropolikaupunki (ital. città metropolitana) ovat hallinnollisia keskitason aluetyyppejä kunnan (comune) ja alueen (regione) välillä. Vuoden 2019 alussa Italiassa oli yhteensä 107 maakuntatason aluetta:
"tavalliset" maakunnat 80 kpl
metropolikaupungit 14 kpl
Sisilian kuntien liitot (ital. liberi consorzi comunali) 6 kpl
Trentino-Etelä-Tirolin autonomiset maakunnat (ital. province autonome) 2 kpl
autonomisen Friuli-Venezia Giulian alueen "lopetetut" maakunnat (ital. province soppresse) 4 kpl
Aostanlaakso, joka on sekä alue että maakunta 1 kpl.
Maakunnat ja metropolikaupungit koostuvat useasta kunnasta ja yleensä alue muodostuu useammasta maakunnasta ja metropolikaupungista. Poikkeus tähän on Aostanlaakson alue, jossa tarkasti ottaen ei ole maakuntia – ainoan maakunnan hallinnolliset toimintoja hoitaa alueellinen hallinto. Toisaalta koko Aostanlaakson aluetta pidetään yhtenä maakuntana.
Seuraavassa luettelossa on lihavoitu maakunta, jonka hallinnollinen pääkaupunki on myös koko alueensa hallinnollinen pääkaupunki.
Abruzzo (4)

Chieti
L'Aquila
Pescara
Teramo
Aostanlaakso (1)

Aosta
Apulia (5 + 1)

Barin metropolikaupunki
Barletta-Andria-Trani
Brindisi
Foggia
Lecce
Taranto
Basilicata (2)

Matera
Potenza
Calabria (4 + 1)

Catanzaro
Cosenza
Crotone
Reggio di Calabrian metropolikaupunki
Vibo Valentia
Campania (4 + 1)

Avellino
Benevento
Caserta
Napolin metropolikaupunki
Salerno
Emilia-Romagna (8 + 1)

Bolognan metropolikaupunki
Ferrara
Forlì-Cesena
Modena
Parma
Piacenza
Ravenna
Reggio Emilia
Rimini
Friuli-Venezia Giulia (4)

Gorizia
Pordenone
Trieste
Udine
Latium (4 + 1)

Frosinone
Latina
Rieti
Rooman metropolikaupunki
Viterbo
Liguria (3 + 1)

Genovan metropolikaupunki
Imperia
La Spezia
Savona
Lombardia (11 + 1)

Bergamo
Brescia
Como
Cremona
Lecco
Lodi
Mantova
Milanon metropolikaupunki
Monza
Pavia
Sondrio
Varese
Marche (5)

Ancona
Ascoli Piceno
Fermo
Macerata
Pesaro e Urbino
Molise (2)

Campobasso
Isernia
Piemonte (7 + 1)

Alessandria
Asti
Biella
Cuneo
Novara
Torinon metropolikaupunki
Verbano-Cusio-Ossola
Vercelli
Sardinia (4 + 1)

Cagliarin metropolikaupunki
Etelä-Sardinia
Nuoro
Oristano
Sassari
Sisilia (6 + 3)

Agrigento
Caltanissetta
Catanian metropolikaupunki
Enna
Messinan metropolikaupunki
Palermon metropolikaupunki
Ragusa
Syrakusa
Trapani
Toscana (9 + 1)

Arezzo
Firenzen metropolikaupunki
Grosseto
Livorno
Lucca
Massa-Carrara
Pisa
Pistoia
Prato
Siena
Trentino-Etelä-Tiroli (2)

Etelä-Tiroli
Trento
Umbria (2)

Perugia
Terni
Veneto (6 + 1)

Belluno
Padova
Rovigo
Treviso
Venetsian metropolikaupunki
Verona
Vicenza
Aiheesta muualla

Kuvia tai muita tiedostoja aiheesta Italian maakunnat ja metropolikaupungit Wikimedia Commonsissa
Abruzzon maakunnat
Aostanlaakson maakunta.
Apulian maakunnat ja metropolikaupunki.
Basilicatan maakunnat.
Calabrian maakunnat ja metropolikaupunki.
Campanian maakunnat ja metropolikaupunki.
Emilia-Romagnan maakunnat ja metropolikaupunki.
Friuli-Venezia Giulian maakunnat.
Latiumin maakunnat ja metropolikaupunki.
Ligurian maakunnat ja metropolikaupunki.
Lombardian maakunnat ja metropolikaupunki.
Marchen maakunnat.
Molisen maakunnat.
Piemonten maakunnat ja metropolikaupunki.
Sardinian maakunnat ja metropolikaupunki vuodesta 2016.
Sisilian maakunnat ja metropolikaupungit.
Toscanan maakunnat ja metropolikaupunki.
Trentino-Alto Adigen maakunnat.
Umbrian maakunnat.
Veneton maakunnat ja metropolikaupunki.
Mojtaba Khamenei

| Mojtaba Khamenei> مجتبی خامنه‌ای |
| --- | --- |

Henkilötiedot
Syntynyt: 8. syyskuuta 1969 (ikä 55) Mašhad, Iran
Kansalaisuus:  iranilainen
Arvonimi: sayyid
Vanhemmat:  Ali Khamenei (isä)
Muut tiedot
Uskonto:  islam
Lahko:  kaksitoistašiialaisuus
 Nimikirjoitus
Sayyid Mojtaba Hosseini Khamenei (pers. ‏سید مجتبی حسینی خامنه‌ای‎, s. 8. syyskuuta 1969) on iranilainen uskonnollinen johtaja ja maan nykyisen hengellisen johtajan Ali Khamenein poika. Mojtabasta on povattu isänsä seuraajaa.
Varhainen elämä

Khamenei syntyi Mašhadissa vuonna 1969. Šaahi Mohammad Reza Pahlavin alulle panema valkoinen vallankumous oli johtanut uskonnollisten johtajien valta-aseman sivuuttamiseen, minkä johdosta Khamenein perheessä kannatettiin monarkian lakkauttamista. Ennen vuoden 1979 vallankumousta Khamenein perhe joutui SAVAK:in ahdistelemaksi useaan otteeseen, ja Mojtaba on kertonut nähneen salaisen poliisin piesseen isänsä yhden pidätyksen yhteydessä. Mojtaban isä Ali Khamenei nousi tätä kautta merkittävään asemaan vuoden 1979 vallankumouksessa.
Ollessaan 17-vuotias Khamenei taisteli Irakin–Iranin sodassa osana ns. 27. Mohammad Rasulullahin divisioonaa. Divisioona tunnettiin erityisen ideologisena ja siihen kuului antisemitistisiä ja radikaali-islamilaisia taistelijoita.
Vuonna 1999 Khamenei aloitti opintonsa Qomin šiialaisessa seminaarissa, jossa häntä opettivat hänen isänsä sekä äärikonservatiivinen Mohammad Taqi Mesbah-Yazdi. Mesbah-Yazdi antoi vuonna 2002 fatwan, jonka mukaan mm. avioliiton ulkopuolisiin suhteisiin osallistuvien iranilaisnuorten tappaminen on oikein.
Ura

Opintojensa jälkeen Khamenei alkoi opettaa Qomin seminaarissa. Hänen on kuitenkin uskottu olevan merkittävä toimija joskin kulissien takaa.
Vuosituhannen vaihteessa Khameneilla oli jo hyvät kontaktit Iranin uskonnolliseen johtoon ja vallankumouskaartiin. Lisäksi hän osallistui hengellisen johtajan viraston toimintaan. Mojtabasta alettiin uutisoida laajemmin vasta vuonna 2005, kun Mahmud Ahmadinežad valittiin presidentiksi. Khameneita syytettiin kulissien takaa vehkeilystä, jolla suurelle yleisölle tuntemattoman Ahmadinežadin mahdollisuuksia tulla valituksi parannettiin. Ahmadinežadin vastaehdokas Mehdi Karroubi julkaisi syytöksensä avoimessa kirjeessä. Khamenein ja Ahmadinežadin välit kuitenkin kylmenivät ja vuonna 2012 Ahmadinežad syytti Khameneita valtion rahojen kavaltamisesta.
Vuoden 2009 vaalien jälkeisissä mielenosoituksissa Khamenei otti väitetysti puolisotilaalliset Basij-joukot komentoonsa ja tukahdutti mielenosoitukset.
Potentiaalinen seuraava hengellinen johtaja

Khameneista oli jo jonkin aikaa povattu isänsä seuraajaa. Toinen mahdollinen ehokas oli presidentti Ebrahim Raisi. Raisin kuoltua helikopterionnettomuudessa toukokuussa 2024 Khameneita tuli todennäköisin seuraava hengellinen johtaja.
Vuonna 2009 väkijoukko huusi toivovansa Mojtaban kuolemaa, jottei hän koskaan nousisi isänsä seuraajaksi.
Pojan nimittäminen isänsä seuraajaksi olisi kuitenkin kiusallista, koska islamistivallankumouksen piti lopettaa perinnöllinen valta Iranissa.
Bamse

| Maailman vahvin Nalle |
| --- | --- |
 Bamse 18/2005, kuvassa Kilpinen, Pomppi ja Nalle
Lehtityyppi:  Sarjakuvalehti
Kustantaja:  Egmont kustannus
Julkaisija:  Egmont kustannus
ISSN:  ISSN 0355-9173
Levikki:  5000 (painos)
Perustettu:  1966
Päätoimittaja:  Marjaana Tulosmaa (vastaava)
Kotimaa:  Suomi
Ilmestymistiheys:  16 / vuosi
Aiheesta muualla
Bamsen sivut
Bamse eli Maailman vahvin Nalle (ruots. Världens starkaste och snällaste björn) on ruotsalaisen Rune Andréassonin vuonna 1966 luoma sarjakuvahahmo ja sarjakuvalehti. Sarjakuva alkoi ilmestyä Allers-lehdessä vuonna 1966 ja sai oman sarjakuvalehtensä vuonna 1973. Lehti ilmestyy Suomessa 16 kertaa vuodessa nykyisin nimellä Bamse. Bamsesta on tehty myös piirroselokuvasarja, joka ilmestyi 1966. Sarjakuvaa julkaisee Egmont.
Joka lehdessä on sarjakuvien lisäksi palkintotehtäviä ja usein myös Nallen koulu, jossa kerrotaan jostakin sarjakuvassa esiintyneestä historiallisesta tapahtumasta tai henkilöstä.
Sarjakuvan maailma

Sarjakuvan päähahmo on Nalle (ruots. Bamse), maailman vahvin ja kiltein nalle. Nalle joutuu ystävineen usein seikkailuihin. Luonteeltaan hän on hyväntahtoinen, ja hän puolustaa sorrettuja.
Nalle saa valtavan suuret jymyvoimat isoäitinsä Augusta Beatan (Agusta Beata) valmistamasta jymyhunajasta. Voimillaan Nalle pystyy muun muassa heittämään lentokoneen ilmaan ja pysäyttämään liikkuvan junan sekä taltuttamaan vihollisiaan ja vaarallisia villieläimiä. Vaarat Nalle selvittääkin usein nyrkein tai muutoin jymyvoimiensa avulla, vaikka Nalle toisaalta ristiriitaisesti väittääkin, ettei hän tappele. Muut eivät saa jymyhunajasta voimaa, vaan kolmen päivän vatsavaivat. Poikkeuksellisesti voimaa jymyhunajasta saavat kuitenkin myös Nallen tytär Nalle-Maija, joka tosin saa myös vatsavaivoja, Nallen lemmikkimehiläinen Surre sekä yksi Nallen vihollisista, Murri-Murri (Gluff-Gluff).
Sarjakuvan hahmot asuvat maaseudulla Kumpulassa, kaupungin vieressä. Monen hahmon talo sijaitsee korkean vuoren huipulla.
Nalle meni naimisiin Leenan (Brummelisa) kanssa 1981 ja sai perheen vuonna 1982. Perheeseen syntyi lukijaäänestyksen perusteella kaksi poikaa Lennu (Brum) ja Teddy (Teddy) sekä yksi tyttö Nalle-Maija (Nalle-Maja). Myöhemmin vuonna 1986 syntyi vielä tyttö Pampula (Brumma).
Nallella on paljon ystäviä ja vihollisia. Parhaimmat ystävät ovat viisas kilpikonna Kilpinen (Skalman), jolla on kilven alla lähes mitä vain, ja Pomppi (Lille Skutt), joka on naimisissa Niina Kaniinin kanssa. Pompilla ja Niina Kaniinilla on vilkas lapsi nimeltä Minihyppy (Mini-Hopp). Kilpisellä ei ole perhettä.
Kilpisen ja Pompin kanssa Nalle seikkailee monissa seikkailuissa. Kilpinen on erittäin etevä keksijä. Sankarit seikkailevat hänen keksintöjensä turvin monessa tarinassa. Kilpinen on myös keksinyt itselleen ruoka- ja unikellon, joka ilmoittaa hänelle ruokailujen ja unen ajat. Kun kello soi, ei juuri mikään saa Kilpistä heräämään tai lopettamaan syömistään. Eräässä sarjakuvassa Nallen ystävät kokeilivat herättää häntä kovalla melulla, mutta Kilpinen heräsi vasta, kun Teddy huusi apua, koska oli putoamaisillaan jyrkänteeltä alas.
Lukuisat viholliset aiheuttavat Nallelle ja hänen ystävilleen hankaluuksia numerosta toiseen. Sarjan alkuperäinen konna on ”ilkeyden maailmanmestariksi” nimetty Susi (Vargen), josta myöhemmin 1970-luvulla tuli kiltti. Eräs pitkäaikaisimmista vihollisista on Kroisos Myyrä (Krösus Sork). Kroisos, joka alun perin tunnettiin suomeksi nimellä Johtaja myyrä, on rikas, ahne ja ilkeä pankkiiri ja liikemies. Kroisos Myyrän apureina toimivat metkumyyrät (aikaisemmin nimellä myyräntyöläiset), jotka toimittavat konnantöitä johtajansa käskystä. Muita roistoja ovat muun muassa Suden serkukset, Konna ja Koukku (Knocke och Smocke), merirosvot kapteeni Kenkku, Ketale, Kepuli ja Tunari sekä ilkeä Kasimir Kettu (Reinard Räv). Konnia ottaa kiinni poliisipäällikkö Pontus Koppalakki alias Pontus Paukku (Pontus Kask). Hyvin usein Nalle pyytää poliisipäälliköltä, ettei konnia suljeta vankilaan vaan annetaan heille jokin työrangaistus.
Päähahmot

Nalle – Bamse eli maailman vahvin Nalle
Kilpinen – Nallen viisas ystävä, keksijä, jolta löytyy kilven alta "mitä vain paitsi lentokoneita ja valtamerilaivoja", kilpikonna
Pomppi, Pikku Pomppi – Nallen ystävä, kasvattaa porkkanoita, kaniini, arka
Leena – Nallen vaimo, karhu (aik. suomennettu nimellä Liisa)
Teddy – Nallen lukemisesta pitävä poika
Lennu – Nallen piirtämisestä pitävä poika
Nalle-Maija – Nallen tytär, joka saa jymyhunajasta jymyvoimat mutta myös vatsakivun
Pampula – Nallen kuopus, joka leikkii mielikuvitusleikkejä lavuaarin alakaapissa harjan ja rikkalapion kanssa, arka, Minihypyn kaveri, Kilpisen ja Pampulan "salainen" yhteinen tunnuslause on Hakuna matata, karhu
Augusta Beata – Nallen isoäiti (isänäiti), joka osaa valmistaa jymyhunajaa, asuu korkealla vuorella, karhu
Anna-Riikka – Nallen isoäiti (äidinäiti), lelukauppias, karhu
Niina Kaniini – Pompin vaimo, kaniini
Minihyppy – Pompin ja Niinan vilkas lapsi, joka joutuu monenlaisiin seikkailuihin koheltamisensa vuoksi, kaniini
Susi – Entinen rikollinen, ilkeyden maailmanmestari, nykyisin kiltti susi
Suden serkukset – eri sarjoissa monesti eri lailla nimetyt ilkeät sudet, niminä muun muassa Pikkususi, Keppo, Busifer, Santeri
Kroisos Myyrä alias Johtaja myyrä – ilkeä ja ahne pohatta
Pappa-myyrä – Johtaja myyrän eno, asuu lastentarhassa, kiltti
Konna ja Koukku (Knocke och Smocke) – ilkeät kaksoset, varkaita, alun perin Suden kavereita
Merirosvot – Kapteeni Kenkku, Kepuli, Ketale ja Tunari, varkaita sekä merellä että varsinkin maalla
Kissa Janson ja Kotihiiri (Katten Janson ja Husmusen) – Nallen isoäidin lemmikkieläimet,
Lurppa ja Amanda (Lurvas ja Amanda) – Pompin ja Niina Kaniinin koirat
Surre – Nallen lemmikkimehiläinen, joka saa jymyvoimat jymyhunajasta
Billy-Boy – Nallen hevonen, voittaa usein kisat
Polle ja Pikku-Polle – Nallen muut hevoset
Kauppias Possunen – kyseenalaisia myyntikeinoja kaihtamaton kauppias, sika
Ennätys-Enska – urheileva kani
Kolmosten luokkatovereita: Julle (Burre), Vikki, Possu, Ripa, Rapa ja Repa, Siili-Pirjo
Nallen lasten luokan opettaja neiti Tarkkanen
Nallen äiti Viktoria ja isä Heppe asuvat Jambolaitten saarella, jonne he haaksirikkoutuivat kerran.
Kasimir Kettu on ilkeä rosvo ja myös uusi pahis.
Sarjakuvan moraalista

Lehdessä esiintyvä Nallen koulu opettaa eläimistä, muista kulttuureista, maailmasta ja monista muista aiheista. Joskus aiheina ovat uskomukset ja Kilpisen näkemystä (”En usko mitään mitä en tiedä”) pidetään yleensä parempana kuin hänen naiivimpien ystäviensä.
Nalle ja hänen ystävänsä ovat vahvasti kiusaamista, rasismia ja väkivaltaa vastaan. Nalle ei ole vain maailman vahvin vaan myös kiltein ja toistaa usein ”kukaan ei tule paremmaksi lyömällä”. Sarja on tältä osin ristiriitainen. Toisinaan Nalle lyö vihollisiaan tai käyttää heitä kohtaan muuta väkivaltaa, esimerkiksi ripustaa norsun kärsästään roikkumaan. Usein jo pelkkä väkivallan uhka riittää pelastamaan sankarit. Puheen tasolla Nalle vastustaa väkivaltaa, mutta toisaalta se on kuitenkin tarpeen ”hyvän” puolustamiseksi.
Sarjan alkuperäinen päävihollinen Susi ystävystyy lopulta Nallen kanssa, koska häntä kohdeltiin hyvin. Toisinaan Susi kuitenkin ajautuu rikoksiin eikä Pomppi aina luota häneen. Eräissä sarjoissa muutkin yksittäiset viholliset ovat lopulta kääntyneet kilteiksi, kun heihin on suhtauduttu ystävällisesti. Nallen pahimmaksi viholliseksi on jäänyt Kroisos Myyrä, rikas kapitalisti. Kroisos tekisi mitä vain saadakseen lisää rahaa; hän on pettänyt muun muassa veljeään ja enoaan rahan vuoksi. Kroisos Myyrää ei Nallen kiltteys ole onnistunut muuttamaan.
Sarjakuvissa on usein nähty hyvänä omansa jakaminen toisten kanssa. Sen sijaan liike-elämä käyttää sarjassa toisinaan arveluttavia menetelmiä, joita vastaan sankarit taistelevat. Kun vielä 1970-luvulla julkaistiin joitakin koulusivuja, joissa oltiin Kiinan ja Vietnamin puolella, jotkut päättelivät, että sarjakuva suhtautuu myönteisesti kommunismiin. Riidan huippukohta saavutettiin, kun Ruotsin entinen pääministeri Carl Bildt antoi valtiovierailullaan Bill Clintonille Bamse-kravatin. Kun Nallelle syntyi lapsia, sarjakuvan huomio siirtyi paljolti perhe-elämän kuvaamiseen ja vasemmistosyytökset vähenivät.
Ruotsissa rauhanpuolustajat protestoivat 2000-luvun alussa Boforsin RBS 23 BAMSE -ohjusjärjestelmälle annettua nimeä, koska heidän mukaansa väkivallattomuutta edustavan sarjakuvahahmon nimeä ei pidä yhdistää aseisiin.
Alkuperä

Don Marksteinin mukaan Nalle on kopioitu Anselmi Pandasta (Andy Panda), joka on samantapainen, isokorvainen nallehahmo, jonka ystäväpiiriin kuului samoin kilpikonna nimeltä Winchester.
Piirroselokuvat

Bamse ja rosvokaupunki (2014)
Bamse ja noita-akan tytär (2016)
Bamse ja jymykello (2018)
Bamse ja tulivuorisaari (2021)
Bamse ja maailman pienin seikkailu (2023)
Aiheesta muualla

Wikimedia Commonsissa on kuvia tai muita tiedostoja aiheesta .
Bamsen viralliset sivut
Bamse